חזבאללה

ערך זה עוסק בארגון חזבאללה בלבנון. אם התכוונתם למשמעות אחרת, ראו .
| --- | --- |
דגל הארגון ובו הסיסמה הלקוחה מפסוק בקוראן: "רק עדת אללה הם המנצחים". (סורת אל-מאאידה, איה 56)  הלוגו מבוסס על דגל משמרות המהפכה האסלאמית. הכותרת התחתונה: "(ארגון) ההתנגדות האסלאמית בלבנון"דגל הארגון ובו הסיסמה הלקוחה מפסוק בקוראן: "רק עדת אללה הם המנצחים". (סורת אל-מאאידה, איה 56)  הלוגו מבוסס על דגל משמרות המהפכה האסלאמית. הכותרת התחתונה: "(ארגון) ההתנגדות האסלאמית בלבנון"

 תקופת הפעילות:  העשור של 1980 – הווה 
 אידאולוגיה:  אסלאמיזם שיעי לאומיות אסלאמית פונדמנטליזם אסלאמי אנטי-ציונות חומייניזם אנטי-מערביות אנטישמיות
 מייסדים:  עימאד מורנייה  עלי-אכבר מוחתשמי-פור  מוחמד חוסיין פדלאללה 
 מנהיגים:  מוחמד חוסיין פדלאללה (נפטר) סובחי א-טופיילי (הודח) עבאס מוסאווי (נהרג) חסן נסראללה (נהרג) האשם ספי א-דין (נהרג) נעים קאסם (נוכחי)
 מטה:  ביירות 
 אזורי פעילות:  לבנון לבנון סוריה סוריה עיראק עיראק
 מדינה:  לבנון 
 חברים:  כ-40,000–50,000
 יחידות בת:  השירותים החברתיים של חזבאללה, ההתנגדות האסלאמית בלבנון, יחידת ההטפה והפעילות החברתית, הכוחות החמושים של חזבאללה 
 בעלי ברית:  מדינות בעלות ברית איראן איראן סוריה (1980–2024) סוריה רוסיה רוסיה קוריאה הצפונית קוריאה הצפונית לבנון לבנון (חלקית) ארגונים בעלי ברית אמל אמל חות'ים חות'ים חמאס חמאס הג'יהאד האסלאמי הפלסטיני הג'יהאד האסלאמי הפלסטיני ועדות ההתנגדות העממית ועדות ההתנגדות העממית
 מתנגדים:  מדינות מתנגדות ישראל ישראל ארצות הברית ארצות הברית הממלכה המאוחדת הממלכה המאוחדת קנדה קנדה יפן יפן הולנד הולנד גרמניה גרמניה אוסטריה אוסטריה ארגנטינה ארגנטינה אוסטרליה אוסטרליה ניו זילנד ניו זילנד שווייץ שווייץ הצבא הסורי החופשי הצבא הסורי החופשי (מדינות נוספות)
 קרבות:  מלחמת לבנון הראשונה הלחימה ברצועת הביטחון מלחמת לבנון השנייה מלחמת האזרחים בסוריה מלחמת חרבות ברזל
 https://moqawama.news
 
| --- | --- |
 מדינה:  לבנון לבנון
 מייסד:  עימאד מורנייה, עלי-אכבר מוחתשמי-פור, מוחמד חוסיין פדלאללה 
 תקופת הפעילות:  העשור של 1980 – הווה 
 אידאולוגיות:  אסלאמיזם שיעי לאומיות אסלאמית פונדמנטליזם אסלאמי אנטי-ציונות חומייניזם אנטי-מערביות אנטישמיות
 מטה:  ביירות 
 מיקום במפה הפוליטית:  ימין
 צבעים רשמיים:  צהוב, ירוק 
 נציגויות בפרלמנטים
 הפרלמנט הלבנוני:  13 / 128
 הקבינט הלבנוני:  2 / 24
 
 www.moqawama.org.lb
 
חִזְבְּאַללַּה (בערבית: حزب الله – "אנשי האל" או "מפלגת האל", בתעתיק מדויק: חזב אללה) היא מיליציית גרילה וטרור ומפלגת ימין אסלאמיסטית-שיעית בלבנון. המפלגה הפרלמנטרית שהוקמה על ידי חזבאללה היא הנציגה הבולטת של בני העדה השיעית בלבנון, יחד עם מפלגת "אמל", הנחשבת למתונה יותר. הארגון נוקט בפעולות גרילה וטרור נגד מטרות ישראליות, אמריקאיות, סוריות, פנים-לבנוניות ואף בין-לאומיות. הארגון, או הזרוע הצבאית שלו, מוגדר כארגון טרור על ידי מדינות וישויות מדיניות רבות, בהן אוסטרליה, ניו זילנד, ארצות הברית, האיחוד האירופי, גרמניה, הממלכה המאוחדת, אוסטריה, ליטא, סרביה, אסטוניה, הולנד, סלובניה, ישראל, מדינות המפרץ, רוב מדינות הליגה הערבית, קולומביה, ארגנטינה, פרגוואי, הונדורס וקנדה. אנשי הארגון עצמו וגורמים אסלאמיים אחרים נוהגים לכנותו "אל-מוקַאוַמַה" (בערבית: المقاومة – "ההתנגדות").
חזבאללה הוקם כמיליציה ב-1981 (באופן רשמי ב־1984). קיימות עדויות רבות לכך שאיראן בנתה, מימנה וציידה את חזבאללה, ולכך שפעולות הטרור של הארגון נעשות בשיתוף פעולה מלא עם המשטר האיראני ובהוראתו. בנוסף, איראן עזרה לחזבאללה להקים מנגנון פוליטי שמטרתו להפוך את לבנון למדינה שיעית פונדמנטליסטית. מיום הקמתו רואה הארגון במדינת ישראל אויב ועוסק בפעילות טרור עוינת נגדה. בהודעות רשמיות של הארגון לא מכונה ישראל בשמה אלא "פלסטין הכבושה" או "האויב הציוני". הארגון תובע מישראל להשיב את חוות שבעא, את שבעת הכפרים ואת צפון הכפר עג'ר לריבונות לבנונית. במהלך מלחמת האזרחים בסוריה השתתף חזבאללה באופן פעיל לצד המשטר הסורי, ואיבד מאות מלוחמיו.
חזבאללה מחזיק בתפיסת הפעלה ייחודית, ורואה עצמו הן כארגון צבאי והן כארגון גרילה, בו-זמנית.
מזכ"ל הארגון משנת 1992 עד 2024 היה חסן נסראללה, עד שנהרג על ידי ישראל. ב-29 בספטמבר 2024 הודיעה מועצת השורא של חזבאללה שבחרה בהאשם ספי א-דין למזכ"ל הארגון, כמחליפו של נסראללה. האשם ספי א-דין עצמו נהרג בתקיפה ישראלית ב-3 באוקטובר. בעקבות הריגתם, מונה זמנית מוחמד רזא פלאח זאדה, קצין ממשמרות המהפכה האסלאמית של איראן, כממלא מקום, ובחודש נובמבר הוכרז נעים קאסם כמזכ"ל החזבאללה ונמלט לאיראן.